b'\n_START_ARTICLE_\nKislusis baravykas\n_START_SECTION_\nI\xc5\xa1vaizda\n_START_PARAGRAPH_\nKepur\xc4\x97l\xc4\x97 (5\xe2\x80\x9312\xc2\xa0cm skersmens) tvirta ir m\xc4\x97singa, i\xc5\xa1 prad\xc5\xbei\xc5\xb3 pusiau apvali, v\xc4\x97liau i\xc5\xa1kili ir galiausiai plok\xc5\xa1\xc4\x8dia, kra\xc5\xa1tai da\xc5\xbenai u\xc5\xbesilenk\xc4\x99 \xc5\xbeemyn. Luobel\xc4\x97 matin\xc4\x97, aksomi\xc5\xa1ka ir sausa, dr\xc4\x97gnu oru \xc5\xa1iek tiek lipni. Kotas 5\xe2\x80\x9310\xc2\xa0cm ilgio, pilnaviduris cilindri\xc5\xa1kas, ties pagrindu smail\xc4\x97jantis ir baigiasi \xc5\xa1aknies pavidalo i\xc5\xa1auga. Vamzdeliai alyviniai, priaug\xc4\x99 prie koto, lengvai atsiskiria nuo kepur\xc4\x97l\xc4\x97s; poros didel\xc4\x97s ir kampuotos. Trama kompakti\xc5\xa1ka, geltonos spalvos, \xc5\xa1velnaus kvapo ir maloniai \xc5\xa1velnaus (salsvo) skonio._NEWLINE_Spalvos kaita: kepur\xc4\x97l\xc4\x97 \xc5\xbealsvai pilka arba raudonai rusva, paspaudus nusida\xc5\xbeo tamsiai m\xc4\x97lyna spalva. Kotas raudonai rudas, prie kepur\xc4\x97l\xc4\x97s geltonas, su raudonomis d\xc4\x97mel\xc4\x97mis, pavir\xc5\xa1ius gr\xc5\xabd\xc4\x97tas ir purus; perlau\xc5\xbeus ar paspaudus, kaip ir jautrios poros, greitai nusida\xc5\xbeo tamsiai m\xc4\x97lyna spalva. Geltona trama paspaudus ar perpjovus i\xc5\xa1kart nusida\xc5\xbeo tamsiai m\xc4\x97lyna arba juosvai m\xc4\x97lyna spalva.\n_START_SECTION_\nAugaviet\xc4\x97\n_START_PARAGRAPH_\nDa\xc5\xbeniausiai sutinkamas lapuo\xc4\x8di\xc5\xb3 ir spygliuo\xc4\x8di\xc5\xb3 mi\xc5\xa1kuose, ypa\xc4\x8d po \xc4\x85\xc5\xbeuolais, paprastaisiais bukais, egl\xc4\x97mis, taip pat parkuose._NEWLINE_Sezonas: liepa\xe2\x80\x93spalis.'